b'\n_START_ARTICLE_\nTur (govedo)\n_START_SECTION_\nZna\xc4\x8dilnosti\n_START_PARAGRAPH_\nTur je bil nekoliko ve\xc4\x8dji od dana\xc5\xa1njega doma\xc4\x8dega goveda. Dol\xc5\xbeina odraslega samca je dosegla tudi do 2,8 m brez repa, ki je v dol\xc5\xbeino meril \xc5\xa1e 0,8 metra. Samice so bile nekoliko manj\xc5\xa1e od samcev. Samec je v ple\xc4\x8dih dosegel vi\xc5\xa1ino med 160 in 180\xc2\xa0cm, samice pa okrog 150\xc2\xa0cm. Razlika med spoloma pri turu pa ni bila samo v osnovnih zna\xc4\x8dilnostih in velikosti, pa\xc4\x8d pa tudi v barvi. Samec je bil rjavkasto \xc4\x8drne, samica pa rjavkasto rde\xc4\x8de barve. Rogovi so bili svetle, najve\xc4\x8dkrat slonoko\xc5\xa1\xc4\x8dene barve, konici rogov pa zna\xc4\x8dilne temno rjave do \xc4\x8drne barve.'